کوئٹہ (آن لائن) بی ایس او پجار نابنجائی آرگنائزنگ کمیٹی نا باسک نعیم بلوچ پارینے کہ بلوچستان اٹ ڈاکٹر آتے کورونا دَین آن بچفنگ کن کٹ و ایلوالمی گڑاتے فراوان کننگے انتئے ہمو ڈاکٹر آتا رکھ المی ءِ ہرافک دے و نن کورونا نا زہمی ناجوڑ آتا خذمت ءِ کننگ اٹی ءُ۔ او پارے کہ نن ڈاکٹر آتا دا کوشست و خواری ءِ خراج تحسین پیش کینہ‘ ڈاکٹر آتے بیرہ سلامی پیش کننگپ اوفتے کورونا غان بچنگ نا رکھی ازباب کٹ فراوان کپننگ بیدادی و بے انصافی اسے۔ ڈاکٹر آک مجاہد آنبار تینا کاریم ءِ کننگ ءُ و تینا جان تے دلدست آ تخسا مچ آ ملک اٹ تینازمواری تے پورو کننگ اٹی ءُ ہراکہ قوم انا ہیروک ءُ۔ اوپارے کہ حکومت بلوچستان ڈاکٹر آتے ریلیف رسیفنگ اٹ پورو وڑا ٹ بے سہب مسنے۔
